Surréalisme

Lé surréalisme est eune philosophie tch'a înfluencé l'art, la littéthatuthe, lé cinnéma et l'design.

Lé surréalisme, coumme philosophie, dêv'loppit à la siette du Dada auprès la Preunmié Dgèrre Mondiale. Y'en avait tchi 'taient d'avis qu'la dgèrre avait 'té l'but d'eune rationnalité mécannique - i' fallait don r'chèrchi chein tchi 'tait pus qu'réel (sus-réel) dans l'înmaginnâtion, les rêves, la folie, l'absurdité et l'esprit înconscient. 

Les r'chèrches dé Sigmund Freud dans l'analyse des rêves et l'associâtion libre d'idées et d'mots înspithîtent les surréalistes.

Guillaume Apollinaire înventit l'mot surréalisme en 1917 et ch'fut l'Manifeste Surréaliste d'André Breton en 1924 tch'êtrueûlit l's idées en France épis en Ûrope. 

 Surréalistes împortants 

 René Magritte
 Joan Miró
 Max Ernst
 Salvador Dalí
 Alberto Giacometti
 Valentine Hugo
 Méret Oppenheim
 Man Ray
 Toyen
 Yves Tanguy
 Paul Éluard
 Louis Aragon
 Hans Arp

Category:Arts